Farrux Do‘stov Aptos turnirida mag‘lubiyatga uchradi

O‘zbekistonning ikkinchi raqamli tennischisi Farrux Do‘stov AQShning Aptos shahrida davom etayotgan “Chellenjer” turkumiga kiruvchi musobaqaning juftlikdagi ishtirokini ham muddatidan avval yakunladi. Bu haqda “Olamsport” xabar bemoqda.

Farrux mukofot jamg‘armasi 100 ming AQSh dollaridan iborat The Comerica Bank Challenger turnirining ilk davrasida ukrainalik Ilya Marchenko bilan birgalikda belgiyalik Ruben Bemelmans hamda litvalik Laurinas Grigelis tandemiga qarshi kortga chiqdi.
Uchrashuvda raqib tennischilar tandemi 6:1, 6:7, katta tay-brekda 10:6 hisobida zafar quchib, musobaqani davom ettirish huquqiga ega bo‘ldi. Farrux ham, Ilya ham yakkalikda Aptosdagi ishtiroklarini yakunladi.
Bundan tashqari, Farrux yakkalikning ikkinchi davrasida amerikalik Rayan Uilyamsga 4:6, 6:7(4:7) hisobida imkoniyatni boy berdi.